CELEX: 62017TN0347
Language: ro
Date: 2017-06-02 00:00:00
Title: Cauza T-347/17: Acțiune introdusă la 2 iunie 2017 – FLA Europe/Comisia

31.7.2017   
            
            
               RO
            
            
               Jurnalul Oficial al Uniunii Europene
            
            
               C 249/39
            
         Acțiune introdusă la 2 iunie 2017 – FLA Europe/Comisia
   (Cauza T-347/17)
   (2017/C 249/53)
   Limba de procedură: neerlandeza
   
      Părțile
   
   
      Reclamantă: FLA Europe NV (Oudenaarde, Belgia) (reprezentanți: A. Willems, S. De Knop și B. Natens, avocați)
   
      Pârâtă: Comisia Europeană
   
      Concluziile
   
   Reclamanta solicită Tribunalului:
   
               —
            
            
               declararea admisibilității acțiunii;
            
         
               —
            
            
               anularea Regulamentului de punere în aplicare (UE) 2017/423 al Comisiei din 9 martie 2017 de reinstituire a unei taxe antidumping definitive și de percepere definitivă a taxei provizorii instituite asupra importurilor de anumite tipuri de încălțăminte cu fețe din piele originare din Republica Populară Chineză și Vietnam și produse de Fujian Viscap Shoes Co. Ltd, Vietnam Ching Luh Shoes Co. Ltd, Vinh Thong Producing-Trading-Service Co. Ltd, Qingdao Tae Kwang Shoes Co. Ltd, Maystar Footwear Co. Ltd, Lien Phat Company Ltd, Qingdao Sewon Shoes Co. Ltd, Panyu Pegasus Footwear Co. Ltd, PanYu Leader Footwear Corporation, Panyu Hsieh Da Rubber Co. Ltd, An Loc Joint Stock Company, Qingdao Changshin Shoes Company Limited, Chang Shin Vietnam Co. Ltd, Samyang Vietnam Co. Ltd, Qingdao Samho Shoes Co. Ltd, Min Yuan, Chau Giang Company Limited, Foshan Shunde Fong Ben Footwear Industrial Co. Ltd și Dongguan Texas Shoes Limited Co., precum și de punere în aplicare a hotărârii Curții de Justiție în cauzele conexate C-659/13 și C-34/14 și
            
         
               —
            
            
               obligarea Comisiei la plata cheltuielilor de judecată.
            
         
      Motivele și principalele argumente
   
   În susținerea acțiunii, reclamanta invocă cinci motive.
   
               1.
            
            
               Primul motiv este întemeiat pe încălcarea articolului 5 alineatele (1) și (2) TUE și, în subsidiar, a principiului echilibrului instituțional prevăzut la articolul 13 alineatul (2) TUE.
               
                           —
                        
                        
                           Regulamentul atacat nu are niciun temei juridic.
                        
                     
                           —
                        
                        
                           Comisia nu era competentă să adopte regulamentul atacat.
                        
                     
         
               2.
            
            
               Al doilea motiv este întemeiat pe încălcarea articolului 266 TFUE prin omisiunea de a adopta măsurile necesare pentru punerea în aplicare a Hotărârii Curții de Justiție din 4 februarie 2016, C&J Clark International (C-659/13 și C-34/14, EU:C:2016:74).
            
         
               3.
            
            
               Al treilea motiv este întemeiat pe încălcarea articolului 1 alineatul (1) și a articolului 10 alineatul (1) din Regulamentul (UE) 2016/1036 (1) și a principiului securității juridice (interdicția retroactivității) prin instituirea de taxe antidumping asupra unor bunuri care sunt deja în liberă circulație.
            
         
               4.
            
            
               Al patrulea motiv este întemeiat pe încălcarea articolului 21 din Regulamentul (UE) 2016/1036 prin instituirea de taxe antidumping fără a efectua o nouă apreciere a interesului Uniunii.
            
         
               5.
            
            
               Al cincilea motiv este întemeiat pe încălcarea articolului 5 alineatele (1) și (4) TUE prin adoptarea unui act care depășește ceea ce este necesar pentru atingerea obiectivului pe care îl urmărește.
            
         
      (1)  Regulamentul (UE) 2016/1036 al Parlamentului European și al Consiliului din 8 iunie 2016 privind protecția împotriva importurilor care fac obiectul unui dumping din partea țărilor care nu sunt membre ale Uniunii Europene (JO 2016, L 176, p. 21).